Den Vest-Sjællandske Avis, 1819-01-05
Enkestorhertuginden vil residere paa Slottet i Mannheim, hun har i Appanage 100000 Gylden aarlig og desuden Renterne af 2 Millioner Franker, som Napoleon gav hende i Medgift. – J Berlin har der hersket nogen Tummel over en Acteur nemlig den bekiendte Komiker Albert Wurm, som blev for nogle Aar siden forviist fra denne Stad formedelst en Beskyldning for Usædelighed, hvilken han i sin Levnetsbeskrivelse tilskriver en Cabale af Jøderne, som han drillede med at efterligne af deres Sprog og Manerer; Hr. Wurm havde paa en Giennemreise opholdet sig nogle Dage i denne Hovedstad; da dette blev bekiendt blandt Publikum, saa fordrede dette paa en larmende Maade flere Aftener efter hinanden at det maatte til lades ham at spille nogle Giesteroller; Theater=Directeuren Greven af Brühls Forestillinger derimod vare forgiæves, Alarmen blev stedse stærkere og vedvarede hele Stykket igiennem, for at forebygge videre Optøier blev det Hr. Wurm tilkiendegivet, at han maatte strax forlade Byen. - Rygterne ere vel bortfaldne om de indvortes Uroligheder i Spanien; dog giærer bestandig den heftige indvortes Kamp imellem de Liberales og de Serviles Partier; disses Overmagt og Jntolerance forbittrer kun hiine saameget mere; Biskoppen af Ceuta har nyeligen udgivet et Skrift under den Titel, Forsvar for Alteret og for Thronen, som udmærket sig ved den blindeste Fanatisme og Jn tolerance, de som ikke bekiende sig til denne, erklærer han for Kirkens og Legitimitetens Fiender. Han paastaaer, at de fleste Souverainer i Europa have conspireret i de sidste 25 Aar for i Stilhed at tilintetgiøre den Katholske Kirke, han beskylder Kong Carl den 3die for at have begunstiget Philosophernes Planer og giør selv den afdøde Pave Pius den 6te denne Bebreidelse. Forgiæves har Raadet af Castilien og Advocat-Collegiet i Madrid modsat sig denne Libels Publication; en Kongelig befaling har auctoriseret den. Mange beklage Ministeren Pizarros Afsættelse. Den nærværende Pave derimod skal ikke mishage denne ivrige Biskop, hvis Regiering udmærket sig ved sine Canonisationer, og man er for nærværende Tid i Rom beskiæftiget med at bestemme hvilken Plads en Aaret 1775 afdød Katholsk Præst skal anviises i Himmelen. – J Kongeriget Sardinien bruger man ogsaa den tilbørlige Forsigtighed for at forhindre enhver friJdees Indgang; thi saasnart en Reisende betræder Kongeriget blive alle Bøger fratagne ham og ikke givne ham tilbage, førend deres Jndhold først er prøvet af en Censur-Commission, som bestaaer af Jesuiter. J England skaaner man ikke Geistligheden, naar den overbevises om Forbrydelser, det har nyelig en geistlig Person erfaret, som havde studeret i Cambridge og der opnaaet en Baccalaurus Grad, han blev grebet i Lomme=Tyverie paa den sidste Lordmajors Dag, da han stial en Guldtobaksdaase, og efterat han var bleven overbeviist om sin Forbrydelse, er han bleven dømt til at transporteres til Botanybay. Man har ellers opdaget i Lo. don et nyt Slags Tyve, nemlig en Pudelhund, som var afrettet til at gaae allene ind i Boutikkerne, og der at sætte sig paa Bagbenene og tigge naar den saae nogen; men derimod til, saasnart der ikke var nogen tilstæde, at gribe med Tænderne hvad den forefandt og løbe sin Vei dermed. – Det er at beklage at denne glimrende Handelsstad skal være saa riig paa Forbrydelser, men hvor Armod og Rigdom vandre sammen, skuppe hiine sig gierne midt imellem. Saaledes ere nyeligen tre falske Bankoseddelmagere og en Røver blevne henrettede i denne Stad, hvoraf en var en Jøde og een Jslandsk Katholik. Røveren hedte Williams og hørte til en Bande af Personer, som havde udmærket sig ved de voldsomste Huusindbrud. Mærkværdigt er det ellers, at nogle Borgere havde indgivet et Bønskrift, til Forsvar for Bankoseddelmagerne og paastaaet at Vidnerne mod disse Anklagede vare de sletteste Mennesker, som havde sammensværget sig til deres Undergang. - Æresfølelse var for nogen Tid siden nær bleven Aarsag til store Ulykker, da en Trop Engelske Dragoner af det 11te Regiment, som var indqvarteret i Canterbury gav sig til at hugges med Lanzenererne af det 12te Regiment, under Anførsel af en Underofficeer og en Qvarteermester, saa at Linie-Jnfanteriet maatte rykke ud og skille dem ad, nogle blev imidlertid blesserede; en Dispute og hvilket Corps, der havde indlagt sig den meeste Ære i Slaget ved Waterlod, havde givet Anledning til Striden. Man hører desuden altid nok tale om ulykkelige Begivenheder, og som deels Menneskenes Lidenskaber og deels Naturen forvolder. Der fortælles i de udenlandske Blade, at en Uhrmager i Kiøbenhavn har overfaldet en Jødisk Vexeleer i hans Contoir og gjort Forsøg paa at skiære Halsen af ham med en Kniv; Jøden bliver saaret, men tager Mod til sig slaaer ham Kniven ud af Haanden og raaber og Hielp; hvorpaa Morderen, som forgiæves søger at undkomme bliver greben. (Det hedder, at de Russiske Matroser, som ere komne tilbage fra Spanien paa et Transportskib og ere anløbne Kiøbenhavns Rhede skulle overvintre i Hovedstaden og at Orlogskibet Lovisa Augusta skal indrettes til en Caserne for dem).J det Meklenborgske er passeret en skrækkelig Mordhistorie, da en Hr. von Plessen til Nepersdorf et Natten imellem den 1ste og 2den December bleven overfaldet i sin Seng og myrdet paa en grusom Maade. Ved Dagens Komme fandt man ham svømmende i sit Blod; Hierneskallen var kløvet saa at Hiernen laae blot, det ene Øie var stukket ud, Brystet og Armene vare giennemborede med flere Stik som det syntes med Knive og Høetyve. Og uagtet han var saa græsseligt behandlet, saa døde han dog først den tredie Dag. Da man slet ikke har bemærket at noget er bortstiaalet, saa er det tydeligt at Forbrydelsen, er begaaet af Hævn, som er forvoldet ved den Dræbtes haarde Medfart mod sine Undergivne. (Men er da dette Lands indvortes Bestyrelse saaledes beskaffen, at de Undertrykte ikke kunde forskaffe sig Ret paa en lovlig Maade?) – Den bekiendte General Sarrazin, som i 1810 rømte fra den Franske Kyst=Armee og deserterede til England, sidder nu i Fængslet La Force i Paris, fordi tre Koner giøre Fordring paa hans Troskabs Løfte; thi i 1799 ægtede han i Livorno en Jtalienerinde, i 1813 et Engelsk Fruentimmer i London og i 1817 et Fransk Fruentimmer i Bourdeaux.